पाएं अपने शहर की ताज़ा ख़बरें और फ्री ई-पेपरडाउनलोड करें
एक तरफ कोरोना पीड़ितों को ऑक्सीजन और रेमडेसिविर इंजेक्शन का अभाव सता रहा है, वहीं दूसरी ओर भारतीय चिकित्सा पद्धति भी दवा के लिए तरस रही है। बीकानेर सहित प्रदेश के अनेक जिलों में कोरोना में इम्युनिटी बनाने वाली दवाओं का अभाव सता रहा है। सहकारी दुकानों पर पिछले तीन महीने से करीब दो दर्जन दवाएं नहीं है। बार बार इंडेंट भेजने के बाद भी होलसेल भंडार से यह दवाएं नहीं आ रही है।
बीकानेर में आयुर्वेद दवा विक्रेता बता रहे हैं कि एक कंपनी को दवा वितरण का काम दिया हुआ है लेकिन समय पर दवाएं नहीं आ रही है। तीन महीने पहले जिन दवाओं के लिए मांग भेजी गई थी, वो आज तक वापस नहीं आया है। न सिर्फ कोरोना में उपयोगी बल्कि अन्य दवाएं भी नहीं आ रही है। करीब पचास से साठ तरह की दवाओं की आपूर्ति नहीं होने से रोगियों व उनके परिजनों को वापस भेजना पड़ रहा है। इन दवाओं में स्वासकाक्ष चिंतामणी रस, त्रिभुवन कीर्ति रस, लक्ष्मीविलास रस, स्वास कुठार रस, अणु तेल, वृहत वंगेश्वर रस तो कोरोना में उपयोगी है। वहीं महानारायण तेल, महाविक्रय तेल, स्वादिष्ट विज्ञान चूर्ण आदि दवाओं की जबर्दस्त मांग रहती है। यह दवाएं सहकारी विभाग के माध्यम से दवा दुकानों पर पहुंचती है। आमतौर पर पेंशनर्स इन दवाओं का उपयोग करते हैं।
आयुर्वेद चिकित्सक डॉ. सुधांशु व्यास बताते हैं कि स्वासकाक्ष चिंतामणी रस, त्रिभुवन कीर्ति रस, लक्ष्मीविलास रस, स्वास कुठार रस, अणु तेल, वृहत वंगेश्वर रस का उपयोग सर्दी , खांसी, जुकाम, श्वास सहित क्रोनिक कफ के रोगियों को दी जाती है। कोरोना में भी ये ही लक्षण होते हैं, ऐसे में कोरोना रोगियों के लिए भी प्राथमिक तौर पर उपयोगी हैं। सरकारी अस्पताल में कुछ दवाएं उपलब्ध है। ऐसे में रोगी वहां से ले सकते हैं। उन्होंने बताया कि इस तरह की शिकायत रोगी भी कर रहे हैं कि उन्हें दुकान पर दवा नहीं मिल रही है। मजबूरन रोगियों को निजी दुकानों से महंगी दवाएं खरीदनी पड़ रही है।
यहां नहीं मिल रही दवा
बीकानेर में सर्वाधिक आयुर्वे दवाएं पीबीएम अस्पताल के आगे स्थित सहकारी दुकान पर बिकती है। यहां भी दवाएं पिछले दो-तीन महीने से नहीं है। इसी तरह बीकानेर सैटेलाइट अस्पताल में भी दवाएं नहीं मिल रही है। दोनों दुकानों पर औसतन हर रोज बड़ी संख्या में रोगी बिना दवा लिए वापस लौट रहे हैं।
जिन्हें सिर्फ आयुर्वेद पर भरोसा
डॉ. व्यास बताते हैं कि बड़ी संख्या में ऐसे परिवार है जो सिर्फ आयुर्वेद की दवा ही लेते हैं। ऐसे परिवार अपने परिजनों को कारोना से बचाने के लिए आयुर्वेद की इम्युनिटी वाली दवाएं लेने जाते हैं, लेकिन सस्ती दर पर सहाकरी दुकान पर उपलब्ध नहीं हो रही।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn